Latvijas Universitātes atklāta konkursa
“Mēbeļu un aprīkojuma piegāde un uzstādīšana Latvijas Universitātes Zobārstniecības un acu klīnikas vajadzībām” (iepirkuma identifikācijas Nr.LU 2026/28)
NOLIKUMA
4.pielikums 
Piegādes līgums Nr. {{ DOKREGNUMURS }} 
(projekts) 
Rīgā, datums skatāms laika zīmogā

Latvijas Universitāte (turpmāk – Pasūtītājs) tās ____________________ personā, kurš/-a rīkojas uz ________________________ pamata, no vienas puses, un
_______________________ (turpmāk – Piegādātājs) tās ____________________ personā, kurš/-a darbojas uz _______________ pamata, no otras puses,
tālāk tekstā abi kopā – Puses vai katrs atsevišķi arī – Puse, pamatojoties uz Pasūtītāja organizētā iepirkuma “Mēbeļu un aprīkojuma piegāde un uzstādīšana Latvijas Universitātes Zobārstniecības un acu klīnikas vajadzībām” (iepirkuma identifikācijas Nr. LU 2026/28) (turpmāk – Iepirkums) rezultātiem, noslēdz šādu līgumu (turpmāk – Līgums):
1. Līguma priekšmets un Līguma termiņš
1.1. Pasūtītājs pērk un Piegādātājs pārdod, piegādā un uzstāda Pasūtītājam _____________ (turpmāk – Preces) atbilstoši Līguma 1.pielikumā “Tehniskajā specifikācija, pretendenta tehniskais un finanšu piedāvājums” (turpmāk – Līguma 1.pielikums) noteiktajam. 
1.2. [bookmark: _Hlk215757997]Piegādātājs apliecina, ka Preces atbilst spēkā esošajos normatīvajos aktos noteiktajiem standartiem un Preču kvalitātes un atbilstības prasībām, kā arī Preču ražotāja sniegtajai informācijai (marķējums, tehniskā dokumentācija, uzglabāšanas noteikumi u.tml.), kā arī apliecina, ka piegādās jaunas un nelietotas Preces.
1.3. Gadījumā, ja Līguma saskaņošanas vai tā izpildes laikā Preces ražotājs pārtrauc Piegādātāja piedāvājumā esošo Preču ražošanu vai piegādi, par ko Piegādātājs var uzrādīt ražotāja vai tā autorizētā pārstāvja apliecinājumu, Piegādātājs piedāvā Pasūtītājam un Pasūtītājs var piekrist, ka Piegādātājs piegādā līdzvērtīgas vai labākas Preces. Piegādātājs piekrīt, ka šādā gadījumā piegādātās Preces būs atbilstošas visām Pasūtītāja Iepirkumā noteiktajām prasībām, to tehniskā specifikācija, savietojamība un funkcionālie parametri nebūs sliktāki kā Iepirkumā prasītie (atbilstību šādos gadījumos nosaka, saskaņojot ar Pasūtītāju). Piegādātājs garantē, ka šajā gadījumā Preču cena netiks paaugstināta un tiks ievēroti visi pārējie Iepirkuma noteikumi
1.4. Līgums stājas spēkā ar tā abpusējas parakstīšanas dienu un ir spēkā līdz saistību pilnīgai izpildei. 
1.5. Piegādātājam Līguma darbības laikā ir saistošs iesniegtais piedāvājums Iepirkumā.
2. Līguma summa un norēķinu kārtība
2.1. Līguma kopējā summa (turpmāk – Līguma summa) atbilstoši Līguma 1.pielikumam, ir __________ EUR  (________________________), neieskaitot pievienotās vērtības nodokli (turpmāk – PVN). PVN tiek aprēķināts un maksāts papildus saskaņā ar spēkā esošajiem normatīvajiem aktiem. Preču cenas ir noteiktas Līguma 1.pielikumā un nevar tikt paaugstinātas.
2.2. Līguma summā ir iekļautas visas izmaksas, kas attiecas un ir saistītas ar Līguma izpildi, tajā skaitā Preču piegādes un uzstādīšanas izmaksas, Preču garantija, visi nodokļi un nodevas, izņemot PVN.
2.3. Samaksu par veiktajām Preču piegādēm Pasūtītājs veic 30 (trīsdesmit) dienu laikā pēc Preču nodošanas – pieņemšanas akta (turpmāk – Akts) abpusējas parakstīšanas, attiecīga rēķina, saņemšanas, veicot naudas pārskaitījumu uz rēķinā norādīto kredītiestādes kontu.
2.4. Rēķinu Piegādātājs sagatavo un iesniedz strukturēta elektroniskā rēķina veidā (turpmāk – e-rēķins) un nosūta uz LU e-apakšadresi EINVOICE@90000076669. PDF rēķins netiek uzskatīts par e-rēķinu,  tas ir iekļaujams e-rēķinā kā vizualizācijas daļa.
2.5. E-rēķina pamatojuma vai piezīmju laukā, vai paša e-rēķina datu laukos Piegādātājs norāda LU struktūrvienības trīsciparu kodu, saraksts šeit: https://www.lu.lv/par-mums/rekviziti/.
2.6. Pasūtītājam ir tiesības neapmaksāt rēķinus, kas nebūs saņemti kā e-rēķini, vai kuru datu laukos nebūs norādīts Pasūtītāja struktūrvienības kods, Līguma Nr. vai cita informācija pēc Pasūtītāja pieprasījuma. Noteikto prasību neievērošanas gadījumā Pasūtītājs ir tiesīgs neapmaksāt e-rēķinu līdz minēto prasību izpildei, par ko Pasūtītājam nevar tikt piemērots līgumsods.
2.7. Par samaksas dienu tiek uzskatīta diena, kad Pasūtītājs veicis pārskaitījumu uz Piegādātāja  kredītiestādes kontu. 
2.8. Līguma summas apmaksa tiek finansēta no _________________ finanšu līdzekļiem. 
3.  Preču piegāde un nodošana – pieņemšana
3.1. Piegādātājs Preces piegādā un uzstāda ne vēlāk kā Līguma 1.pielikumā noteiktajā termiņā un vietā.
3.2. Piegādātājs ir tiesīgs Preces piegādāt pa daļām, ja tas ir objektīvi nepieciešams un iespējams, ievērojot 3.1. punktā noteikto Preču piegādes termiņu. Šādā gadījumā Piegādātājs ir tiesīgs iesniegt atsevišķus Aktus un rēķinus (pavadzīmes) par atbilstošo piegādi un kopējā Preču summa nedrīkst pārsniegt Līguma 2.1.punktā noteikto.
3.3. Piegādātājam ir pienākums Preču piegādes un uzstādīšanas laiku un vietu saskaņot ar Pasūtītāja kontaktpersonu. 
3.4. Piegādātājs Preces piegādā ar savu transportu Līguma 1.pielikumā noteiktajā apjomā un vietā. Piegādātājs piegādā Preces Pasūtītājam oriģināliepakojumā. Precēm jābūt jaunām un nelietotām, pilnībā funkcionējošā stāvoklī, atbilstošām Līguma 1.pielikumā noteiktajām prasībām.
3.5. Piegādātājs nodod Pasūtītājam visu nepieciešamo Preču dokumentāciju (piemēram, Preču uzglabāšanas noteikumus, lietošanas instrukciju, garantijas dokumentāciju un citus dokumentus latviešu un/vai angļu valodā).
3.6. Piegādātājs garantē Preču atbilstību Preces ražotāja standartiem. Sertifikāta oriģinālu Piegādātājs uzrāda Pasūtītājam pēc Pasūtītāja pieprasījuma (ja attiecināms).
3.7. Ja Pasūtītājs piegādātajām Precēm konstatē neatbilstības (piemēram, Preču iztrūkums, nepilnvērtīga funkcionēšana vai citi Preču defekti) vai neatbilstības Līgumā vai Līguma 1.pielikumā noteiktajam, tas konstatētos Preču trūkumus vai neatbilstības norāda neatbilstību konstatācijas aktā (Līguma 2.pielikums). 
3.8. Piegādātājam ir pienākums Pasūtītāja konstatētās neatbilstības bez maksas novērst Līguma 2.pielikumā norādītajā Pasūtītāja noteiktajā termiņā. 
3.9. Iestājoties Līguma 3.7.punktā norādītajam gadījumam, Piegādātājs pēc Preču trūkumu vai neatbilstību pilnīgas novēršanas, atkārtoti sagatavo un iesniedz Pasūtītājam Aktu. 
3.10. Par Preču saņemšanas dienu tiek uzskatīta diena, kad Piegādātājs nodod un uzstāda Līgumā un Līguma 1.pielikumā noteiktajam atbilstošas Preces un Puses ir abpusēji parakstījuši Aktu, kas kļūst par Līguma neatņemamu sastāvdaļu.
3.11. Pasūtītājam ir tiesības sagatavot Līguma 2.pielikumu arī pēc Preču pieņemšanas, ja neatbilstības Preču piegādes brīdī nav bijis iespējams konstatēt. 
3.12. Līguma 2.pielikums var tikt sastādīts, kad Pircējs konstatē Preču piegādes termiņa nokavējumu. 
3.13. Strīdi par Preču atbilstību Līguma noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Piegādātājs novērš attiecīgos Preču trūkumus, kā arī Pasūtītāja noteiktajā termiņā un kārtībā sedz eksperta pieaicināšanas izmaksas.
4. Pušu atbildība
4.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
4.2. Katra Puse atbild par Līguma saistību neizpildi vai nepienācīgu izpildi, ja tās vainas dēļ nodarīts kaitējums otrai Pusei, Latvijas Republikas normatīvajos aktos un Līgumā noteiktajā kārtībā.
4.3. Piegādātājs ir pilnībā atbildīgs par piegādājamajām Precēm (tajā skaitā par jebkādiem Preču bojājumiem un nejaušu bojāeju) līdz brīdim, kad Preces pieņēmis Pasūtītājs.
4.4. Par Preču apmaksas termiņa kavējumu Pasūtītājs maksā Piegādātājam līgumsodu 0,1% (nulle, komats, viena procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no Līguma summas.
4.5. Par Preču piegādes un uzstādīšanas termiņa un neatbilstību novēršanas termiņa kavējumu Piegādātājs maksā Pasūtītājam līgumsodu 0,1% (nulle, komats, viena procenta) apmērā no laikā neizpildītās saistības summas par katru nokavēto dienu, bet ne vairāk kā 10% (desmit procenti) no Līguma summas.
4.6. Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamām summām. 
4.7. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu. 
5. Līguma grozīšana un izbeigšana
5.1. Līguma darbības laikā Puses ir tiesīgas veikt Līguma grozījumus vienīgi Publisko iepirkuma likumā (turpmāk – PIL) noteiktajos gadījumos, ņemot vērā PIL noteikto iepirkumu līgumu grozīšanas kārtību un nosacījumus. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu.
5.2. Līguma izpildē iesaistītā apakšuzņēmēju nomaiņa un jauna apakšuzņēmēju piesaiste tiek veikta atbilstoši Iepirkuma nolikuma VI daļā noteiktajam.
5.3. Pasūtītājs, nosūtot Piegādātājam rakstisku paziņojumu 10 (desmit) kalendārās dienas iepriekš, ir tiesīgs vienpusēji izbeigt Līgumu, šādos gadījumos: 
5.3.1. ja Piegādātājs pārkāpj kādu no Līguma noteikumiem un šis pārkāpums (ja to var novērst) netiek novērsts 10 (desmit) darba dienu laikā pēc tam, kad Piegādātājam ir nosūtīts attiecīgs rakstveida paziņojums;
5.3.2. ja pret Piegādātāju ir ierosināta likvidācijas, bankrota, maksātnespējas vai tiesiskās aizsardzības procedūra, tiek izbeigta, pārtraukta vai apturēta Piegādātāja saimnieciskā darbība;
5.3.3. ja Līgumu nav iespējams izpildīt, jo Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.3.4. ja Piegādātājam piemērotais līgumsoda apmērs sasniedzis 10% (desmit procentus) no Līguma summas;
5.3.5. Pasūtītājam ir zudusi vajadzība pēc Līguma priekšmeta vai kādas no tā Precēm, vai arī tā vairs netiek ražota, vai nav iespējas aizstāt ar analogu;
5.3.6. Piegādātājs pirms Līguma noslēgšanas (tai skaitā Iepirkumā iesniegtajā piedāvājumā) vai tā izpildes laikā sniedzis nepatiesas vai nepilnīgas ziņas vai apliecinājumus;
5.3.7. ja Piegādātājs atkārtoti piegādā Līgumam neatbilstošas Preces;
5.4. Piegādātājs, nosūtot Pasūtītājam rakstisku paziņojumu 10 (desmit) kalendārās dienas iepriekš, ir tiesīgs vienpusēji izbeigt Līgumu ja Pasūtītājs 30 (trīsdesmit) kalendārās dienas kavē noteikto maksājumu veikšanas termiņu;
5.5. Līguma izbeigšanas gadījumā Puses rakstveidā vienojas par galējo norēķinu atbilstoši piegādātajām Precēm un rēķiniem.
5.6. Līguma izbeigšana neatbrīvo Puses no pienākuma maksāt Līgumā noteikto līgumsodu.
6. Personas datu apstrāde
6.1. Puses apstrādā no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisku pienākumu izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
6.2. Veicot fizisku personu datu apstrādi, kas nepieciešama Līgumā noteikto saistību izpildei, Puse atbild par datu apstrādes tiesiskā pamata esamību. Savukārt otra Puse fizisko personu datus pienācīgi šifrē, aizsargā vai citā veidā nodrošina, ka tie pieejami tikai noteiktiem Puses darbiniekiem atbilstoši amata pienākumiem.
6.3. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem normatīvajiem aktiem datu aizsardzības jomā.
7. Nepārvarama vara
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst, un kuriem iestājoties Puses objektīvi nespēj izpildīt uzņemtās saistības. 
7.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu uzzināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
7.3. Ja šie apstākļi turpinās ilgāk nekā 3 (trīs) mēnešus, jebkura no Pusēm ir tiesīga atkāpties no Līguma un  Puses vienojas par taisnīgu Līguma izbeigšanu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās. 
8. Konfidencialitāte
8.1. Puses apņemas ievērot konfidencialitāti savstarpējās attiecībās, tajā skaitā:
8.1.1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
8.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos;
8.1.3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
8.2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu, kā arī izbeigt Līgumu.
8.3. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.
9.  Citi noteikumi
9.1. Strīdus, kas Pusēm rodas Līguma saistību izpildes gaitā, Puses risina savstarpēju pārrunu ceļā. Ja pārrunu ceļā vienošanās par strīda atrisināšanu netiek panākta 30 (trīsdesmit) kalendāro dienu laikā, tad strīdus risina Latvijas Republikas normatīvajos aktos noteiktajā kārtībā.
9.2. Pušu kontaktpersonas:
9.2.1. Pasūtītāja kontaktpersona: _______ tālr.Nr._______, e-pasts: _________;
9.2.2. Piegādātāja kontaktpersona: _______, tālr.Nr._______, e-pasta adrese:______.
9.3. Pasūtītāja kontaktpersona Līguma ietvaros pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Piegādātāju, pieprasīt no Piegādātāju informāciju, sniegt informāciju Piegādātājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, t.sk. parakstīt aktus. Šī persona nav pilnvarota izdarīt grozījumus un papildinājumus Līguma noteikumos, ieskaitot, grozīt Līgumcenu un/vai Līgumā noteiktos termiņus.
9.4. Ja kādai no Pusēm tiek mainīti rekvizīti vai Līgumā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
9.5. [bookmark: _Hlk215765928]Līgums sagatavots latviešu valodā uz ___ (____) lapām un parakstīts ar drošu elektronisku parakstu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
9.6. Līgumam tā noslēgšanas brīdī tiek pievienoti šādi pielikumi, kas ir neatņemamas tā sastāvdaļas:
9.6.1. 1.pielikums – Tehniskā specifikācija, pretendenta tehniskais un finanšu piedāvājums uz ___ (____) lapām;
9.6.2. 2.pielikums – Neatbilstību konstatācijas akts (projekts) uz 1 (vienas) lapas;
9.6.3. 3.pielikums – Preču pieņemšanas nodošanas akts (projekts) uz 1 (vienas) lapas.
9.7. 
10. Pušu juridiskās adreses un rekvizīti
	Pasūtītājs:
	Piegādātājs:

	Latvijas Universitāte
	_________________________

	Juridiskā adrese: Raiņa bulvāris 19, 
Rīga, LV-1586
	Juridiskā adrese:____________

	Reģ. Nr. 391000218
	Reģ.Nr.___________________

	PVN reģ. Nr.LV90000076669
	PVN reģ. Nr._______________

	Konta Nr.: 
Banka: 
	Konta Nr.:_________________
Banka:____________________

	Kods: 
	Kods:_____________________

	
	

	
(paraksts*)  
[Vārds, uzvārds, amats]


	
(paraksts*)  
[Vārds, uzvārds, amats]


*DOKUMENTS PARAKSTĪTS AR DROŠU ELEKTRONISKO PARAKSTU UN  SATUR LAIKA ZĪMOGU



Līguma 1.pielikums
TEHNISKĀ SPECIFIKĀCIJA, PRETENDENTA  TEHNISKAIS UN FINANŠU PIEDĀVĀJUMS









Līguma 2.pielikums
NEATBILSTĪBU KONSTATĀCIJAS AKTS
(projekts)
_________________________             	_________________________
(vieta)                                                        (datums)
Latvijas Universitāte (turpmāk – Pasūtītājs),_________________________ <vārds, uzvārds, struktūrvienība, amats> personā,
<Piegādātāja nosaukums> (turpmāk – Piegādātājs), _________________________ <amats, vārds, uzvārds> personā, kurš darbojas uz _____________ pamata,

pārbaudot piegādāto Preci/-es un tās/to kvalitāti atbilstoši 202_.gada ___.__________ Piegādes līgumā Nr. _______ (tālāk tekstā – Līgums) noteiktajam, konstatē šādas Preces/-ču neatbilstību/-as:
1) ______________________;
2) ______________________;
[..] ______________________.


Ievērojot Līgumā noteikto, šajā aktā norādīto/-ās Preces neatbilstību/-as Piegādātājs novērsīs bez papildus samaksas šādā veidā un termiņā: _______________________________. (ja attiecināms)

Ievērojot Līgumā noteikto, Piegādātājam ir pienākums maksāt līgumsodu _______________. (ja attiecināms)


	Pasūtītājs:
	Piegādātājs: 

	______________________
(paraksts)

______________________
(vārds, uzvārds)
	______________________
(paraksts)

______________________
(vārds, uzvārds)

	_______, _______. 20__.
	_______, _______. 20____.





Līguma 3.pielikums
PREČU PIEŅEMŠANAS – NODOŠANAS AKTS 
(projekts)

_________________________		_________________________
/vieta/						/datums/

Latvijas Universitāte, izglītības iestādes reģistrācijas Nr.3341000218, juridiskā adrese: Raiņa bulvāris 19, Rīga, LV- 1586 (turpmāk – Pasūtītājs), tās ______________ personā, no vienas puses, un
__________________, Nr.__________, (turpmāk – Piegādātājs), tās ______________ personā, no otras puses, bet abi kopā un katrs atsevišķi turpmāk saukti – Puses, paraksta šādu pieņemšanas - nodošanas aktu (turpmāk – Akts):
Saskaņā ar 20__.gada ___.__________ Pusēm noslēgto līgumu Nr.________________ (turpmāk – Līgums) Piegādātājs atbilstoši Līgumā noteiktajam ir veicis _________________ (turpmāk – Prece) piegādi un uzstādīšanu Līguma noteiktajā vietā un termiņā (turpmāk – Preču piegāde).
1. Piegādātājs veicis Preces piegādi un uzstādīšanu ____________;
2. Piegādātājs izsniedza Pircējam lietošanas instrukciju latviešu valodā drukātā un elektroniskā veidā;
3. Piegādātājs apliecina un Pircējs apstiprina, ka Preču piegāde un uzstādīšana ir veikta atbilstoši Līgumā un pielikumos  noteiktajam.
4. Pasūtītājs pieņem Preces pilnā apmērā: EUR bez PVN ___________ (__________) apjomā.
5. Akts un tā pielikumi ir Līguma neatņemama sastāvdaļa, sagatavots elektroniskā dokumenta veidā – parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Akts elektroniskā formātā.
	
Pasūtītājs:
	
Piegādātājs:

	
	

	
	

	
	


	
	
________________________
                   (paraksts*)

	________________________
               (paraksts*)


DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

